Buyuk Britaniyada koronavirusga qarshi vaksinani ommaviy ishlab chiqarish boshlanmoqda

Oksforddagi Jenner universiteti olimlari tomonidan COVID-19ga qarshi yaratilgan vaksinani ommaviy ishlab chiqarish yo`lga qo`yiladi. Lekin, u hali klinik sinovdan o`tkazilmagan. Bu haqda Reyters xabar bergan.
Vaksina Buyuk Britaniya, Evropa qit`asi, Hindiston va Xitoydagi ettita korxonada ishlab chiqariladi. Bunga parallel tarzda vaksinani odamlarda sinab ko`rish uchun ko`ngillilarni yig`ish haqida ham e`lon qilindi. Klinik sinovlarni joriy yil sentyabr oyiga kelib yakunlash va shundan so`ng qariyb million dozada etkazib berish rejalashtirilmoqda.
Agar sinovlar vaksina muvaffaqiyatini tasdiqlasa, uni yalpi ishlab chiqarish jarayonlari zudlik bilan boshlab yuboriladi. Aks holda korxonalar bundan o`n millionlab funt sterling zarar ko`radi.
JSST aprel avvalida ayni paytda tojdor virusga qarshi 70 ta turli xil vaksina yaratilayotganini ma`lum qilgandi. Hozirda ulardan kamida bittasi odamlarda sinovdan o`tkazilyapti.